Ο **Νικολά Τουρνιέ** (γαλλικά: Nicolas Tournier) (περ. 1590 – περ. 1639) ήταν Γάλλος ζωγράφος του μπαρόκ. Ανήκει στο κίνημα των Καραβατζιστών της Γαλλικής τέχνης του 17ου αιώνα.

Βιογραφικά στοιχεία
-------------------

Ο Νικολά Τουρνιέ γεννήθηκε περίπου το 1590, βαφτίστηκε 12 Ιουλίου 1590, στο Μονμπελιάρ και ακολούθησε το επάγγελμα του πατέρα του, Αντρέ Τουρνιέ, «προτεστάντη ζωγράφου από τη Μπεζανσόν». Λίγα είναι γνωστά για τη ζωή του πριν από την άφιξή του στη Ρώμη, όπου εργάστηκε μεταξύ 1619 και 1626, και όπου επηρεάστηκε από το έργο του Καραβάτζιο, όπως και άλλοι ζωγράφοι, μεταξύ των οποίων και οι Βαλεντέν ντε Μπουλόνι, Νικολά Ρενιέ και Ζωρζ ντε Λα Τουρ, οι οποίοι ανακαλύφθηκαν ξανά κατά τη διάρκεια έκθεσης που πραγματοποιήθηκε το 1934 στο Μουσείο Ορανζερί. Σύμφωνα με τις πηγές, ήταν μαθητής του Βαλεντέν ντε Μπουλόνι. Οι πίνακες του Τουρνιέ στην Ιταλία στυλιστικά βρίσκονται κοντά στα έργα του Μπαρτολομέο Μανφρέντι.

Ζωγράφισε τόσο κοσμικά όσο και θρησκευτικά θέματα, όπως τη *Σταύρωση* (Παρίσι, Λούβρο). Μετά το 1626, ο Τουρνιέ εγκαταστάθηκε και εργάστηκε στη νότια Γαλλία. Πέθανε στην Τουλούζη πριν από τον Φεβρουάριο 1639.

Έργο
----

*Χαρούμενη παρέα*, Μουσείο Καλών Τεχνών της Βουδαπέστης
Το ζωγραφικό του ύφος ακολουθεί ως επί το πλείστον την τεχνοτροπία των Καραβατζιστών, που χαρακτηρίζεται από την αντίθεση μεταξύ φωτός και σκιών (κιαροσκούρο), θρησκευτικά και κοσμικά θέματα σε απομυθοποιητικό τόνο και νατουραλιστικά στοιχεία. Οι πίνακές του αναπαράγουν με σχολαστική ακρίβεια τις λεπτομέρειες (υφάσματα, κοσμήματα, χτενίσματα, ρούχα), με προσεκτική και αρμονική επιλογή του χρωματικού εύρους και διακρίνονται από μεγάλη φινέτσα και κομψότητα στις στάσεις. Ομοίως, οι ανθρώπινοι τύποι τείνουν να εξιδανικεύονται και κατανέμονται σε γεωμετρικά μοτίβα.

Το έργο του *Η Μεταφορά του Σταυρού*, ζωγραφισμένο γύρω στο 1632, βρισκόταν αρχικά στο παρεκκλήσι της Εταιρείας των Μαύρων Μετανοητών στην Τουλούζη. Κατά τη διάρκεια της Γαλλικής Επανάστασης κατασχέθηκε από το κράτος και μεταφέρθηκε σε μουσείο, από όπου εκλάπη το 1818. Αφού θεωρούνταν χαμένο για σχεδόν δύο αιώνες, εμφανίστηκε ξανά το 2009 κατά τη διάρκεια πώλησης έργων τέχνης στη Φλωρεντία. Σήμερα βρίσκεται στο Μουσείο των Αυγουστίνων της Τουλούζης.

Επιλογή έργων
-------------

* Κοσμικά θέματα
* Γιορτή με παίκτη λαούτου, Μουσείο του Μπερί*Γιορτή με παίκτη λαούτου*, Μουσείο του Μπερί
* Οι παίκτες ζαριών, περ. 1620 έως 1625, National Trust*Οι παίκτες ζαριών*, περ. 1620 έως 1625, National Trust
* Συγκέντρωση με ποτά, Μουσείο Τεσέ του Λε Μαν*Συγκέντρωση με ποτά*, Μουσείο Τεσέ του Λε Μαν
* Παίκτης λαούτου, Ερμιτάζ*Παίκτης λαούτου*, Ερμιτάζ

* Θρησκευτικά θέματα
* Η Μεταφορά του Σταυρού, 1632, Μουσείο των Αυγουστίνων της Τουλούζης*Η Μεταφορά του Σταυρού, 1632,* Μουσείο των Αυγουστίνων της Τουλούζης
* Η άρνηση του Αγίου Πέτρου, περ. 1625, Πράδο*Η άρνηση του Αγίου Πέτρου*, περ. 1625, Πράδο
* Η Σταύρωση, Λούβρο*Η Σταύρωση*, Λούβρο
* Ο Ιούδας προσκυνά μπροστά στον Ιωσήφ, 1655, Καθεδρικός ναός της Ναρμπόν*Ο Ιούδας προσκυνά μπροστά στον Ιωσήφ*, 1655, Καθεδρικός ναός της Ναρμπόν

Παραπομπές
----------

1. ↑  (Ολλανδικά) *RKDartists*. rkd.nl/explore/artists/78012. Ανακτήθηκε στις 26  Ιουνίου 2020.
2. ↑ . «wikiart.org/en/nicolas-tournier».
3. ↑ . «tchevalier.com/thevirginblue/background/tournier».
4. ↑ . «robilantvoena.com/artists/nicolas-tournier/». Αρχειοθετήθηκε από το πρωτότυπο στις 19 Νοεμβρίου 2021. Ανακτήθηκε στις 19 Νοεμβρίου 2021.
5. ↑ . «wikiart.org/en/nicolas-tournier/christ-carrying-the-cross-1632».
6. ↑ . «en/academic.com/Nicolas Tournier».

Εξωτερικοί σύνδεσμοι
--------------------

* Πολυμέσα σχετικά με το θέμα  Nicolas Tournier στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 59982054
* **Europeana**: agent/base/161391
* LCCN: nr2001023902
* ISNI: 0000 0001 2280 6556
* GND: 123087481
* SUDOC: 055754937
* BNF: cb13615106c (data)
* ULAN: 500004798
* ICCU: VEAV053491
* RKD: 78012

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |